
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 91 

6 Μαρτίου 2009 


ΔΙ ΑΚΗΡΥΞΕ ΙΣ 

(ΐ) 

ΝΟΜΟΣ ΑΧΑΪΑΣ 
ΔΗΜΟΣ ΩΛΕΝΙΑΣ 

Αριθμ. 1566 

Ο Δήμαρχος Ωλενίας προκηρύσσει ανοικτό μειοδο¬ 
τικό διαγωνισμό με σφραγισμένες προσφορές για την 
προμήθεια και λιπαντικών καυσίμων των οχημάτων του 
Δήμου Ωλενίας με το σύστημα του επιμέρους ποσοστού 
έκπτωσης ανά ομάδα του Τιμολογίου μελέτης και είδος 
καυσίμου σύμφωνα με τις διατάξεις του Ενιαίου Κανο¬ 
νισμού Προμηθειών Ο.Τ.Α., προϋπολογισμού 83.193,00 € 
χωρίς Φ.Π.Α. και συνολικού προϋπολογισμού 99.000,00 € 
με Φ.Π.Α.. 

Ο διαγωνισμός θα γίνει 30.3.2009 ημέρα Δευτέρα και 
ώρα 09:00 έως 10:00 (λήξη επίδοσης προσφορών ) στο 
Δημοτικό κατάστημα Ωλενίας, στην έδρα του Δήμου στα 
Λουσικά του Αχάίας ενώπιον της αρμόδιας επιτροπής. 

Αν για οποιοδήποτε σοβαρό λόγο δε διεξαχθεί η δη¬ 
μοπρασία, ή διεξαχθεί μεν αλλά δεν κατατεθεί καμία 
προσφορά, θα διενεργηθεί σε νέα ημερομηνία που θα 
καθοριστεί από την προϊστάμενη αρχή και θα γνωστο¬ 
ποιηθεί με Φαξ τουλάχιστον πέντε (5) ημέρες πριν την 
νέα ημερομηνία διεξαγωγής σε όσους έλαβαν τα τεύχη 
διαγωνισμού και την ίδια ώρα (09:00 έως 10:00). 

Η προμήθεια χρηματοδοτείται από Δημοτικούς πό¬ 
ρους του οικονομικού έτους 2009 και τα υπό προμήθεια 
είδη αφορούν υγρά καύσιμα (πετρέλαιο κίνησης, βενζίνη 
σούπερ και αμόλυβδη). 

Στη δημοπρασία γίνονται δεχτές για υποβολή προ¬ 
σφοράς: Φυσικά ή Νομικά Πρόσωπα, εταιρείες και 
πρατήρια πώλησης καυσίμων, που ασχολούνται με την 
εμπορία και διάθεση καυσίμων. 

Απαραίτητη προϋπόθεση για τη συμμετοχή των ενδια¬ 
φερομένων στη δημοπρασία, αποτελεί η έδρα ή το υπο¬ 
κατάστημα πρατηρίου πώλησης καυσίμων, να βρίσκεται 
εντός των διοικητικών ορίων του Δήμου Ωλενίας. 

Απαιτούμενα δικαιολογητικά συμμετοχής στο διαγω¬ 
νισμό: 

- Εγγυητική επιστολή συμμετοχής στο διαγωνισμό. 

- Φορολογική ενημερότητα. 


- Ασφαλιστική ενημερότητα. 

- Απόσπασμα ποινικού μητρώου. 

- Βεβαίωση εγγραφής από το οικείο επιμελητήριο. 

- Υπεύθυνη δήλωση ότι έλαβε γνώση των όρων της 
διακήρυξης και της συγγραφής υποχρεώσεων και απο¬ 
δέχεται αυτούς ανεπιφύλακτα, και ότι δεν έχει αποκλει¬ 
στεί η συμμετοχή του σε διαγωνισμούς του δημοσίου 
και των Ο.Τ.Α.. 

- Υπεύθυνη δήλωση ότι δεν τελεί υπό πτώχευση, 
εκκαθάριση, αναγκαστική διαχείριση ή άλλη ανάλογη 
κατάσταση. 

- Υπεύθυνη δήλωση τεχνικής προσφοράς, δηλαδή 
στοιχεία της προμήθειας με πληροφορίες για τον τρόπο 
εκτέλεσή της, περιγραφή της υποδομής της εταιρίας 
ή του πρατηρίου καυσίμων, στοιχεία προέλευσης των 
καυσίμων, πιστοποιητικό τεχνικής συμμόρφωσης με τις 
προδιαγραφές του Υπουργείου Ανάπτυξης. 

- Εξουσιοδότηση με την οποία θα ορίζεται αντιπρόσω¬ 
πος του προμηθευτή για τη συνεννόηση σε περίπτωση 
ανάθεσης της προμήθειας, εφόσον ο ίδιος δεν μπορεί 
να εξυπηρετεί αυτοπροσώπως το Δήμο. 

Η εγγύηση συμμετοχής στο διαγωνισμό ορίζεται το 
ποσό των 4.160,00 € με ισχύ ενενήντα (90) ημερολογι¬ 
ακές ημέρες από την επόμενη ημέρα διεξαγωγής του 
διαγωνισμού. 

Οι ενδιαφερόμενοι μπορούν να προσέλθουν στην έδρα 
του Δήμου Ωλενίας στο Δημαρχείο, στα Λουσικά του 
Ν. Αχαΐας τηλ. 26930/61776, 61777, 61708 για να λάβουν 
γνώση της μελέτης, καθώς και να λάβουν τα τεύχη 
δημοπράτησης τις εργάσιμες ημέρες και ώρες, μέχρι 
και έξι (6) ημερολογιακές ημέρες πριν την ημέρα της 
δημοπρασίας. 

Λουσικά, 3 Μαρτίου 2009 

Ο Δήμαρχος 

ΓΡΗΓΟΡΗΣ ΑΛΕΞΟΠΟΥΛΟΣ 

-♦- 

( 2 ) 

ΝΟΜΟΣ ΜΑΓΝΗΣΙΑΣ 
ΔΗΜΟΣ ΒΟΛΟΥ 

Αριθμ. Β'656 

Ο Δήμαρχος Βόλου προκηρύσσει ανοιχτό διαγωνι¬ 
σμό με το σύστημα προσφοράς με επιμέρους ποσοστά 

έκπτωσης κατά ομάδες τιμών (σύμφωνα με το αρθ. 5 
του ν. 3669/2008), για την ανάθεση του έργου «Δίκτυο 
ποδηλατοδρόμων στο Δήμο Βόλου» προϋπολογισμού 
980.374,78 € μη συμπεριλαμβανομένου του Φ.Π.Α. και 
της αναθεώρησης. 

Το έργο συντίθεται από τις ακόλουθες κατηγορίες 
εργασιών: α) κατηγορία οδοποιίας, με προϋπολογισμό 
489.037,79 €, β) κατηγορία οικοδομικών 484.803,44 €, γ) 
κατηγορία ΗΛΜ 6.533,55 €. 

Η διακήρυξη έχει συνταχθεί κατά το εγκεκριμένο από 
τον υπουργό ΠΕ.ΧΩ.Δ.Ε. υπόδειγμα τύπου Β. 

Ο διαγωνισμός θα διεξαχθεί στις 24.3.2009 ημέρα Τρί¬ 
τη και ώρα 10:00 π.μ. (λήξη επίδοσης προσφορών) στο 
Δημαρχιακό μέγαρο (αίθουσα Δημοτικού Συμβουλίου 
στο Βόλο πλατεία Ρήγα Φεραίου) ενώπιον της αρμόδιας 
επιτροπής. 

Στο διαγωνισμό γίνονται δεκτοί: α) ημεδαποί, μεμονω¬ 
μένοι ή σε κοινοπραξία γραμμένοι στο Μ.Ε.ΕΠ. πρώτη ή 
δεύτερη τάξη στην κατηγορία οδοποιίας και πρώτη ή 
δεύτερη τάξη στη κατηγορία οικοδομικών ανεξαρτήτως 
νομού που βρίσκεται η έδρα της επιχείρησης καθώς και 
τρίτη τάξη στην κατηγορία οδοποιίας και τρίτη τάξη 
στην κατηγορία οικοδομικά για επιχειρήσεις που η έδρα 
τους βρίσκεται στο Ν. Μαγνησίας ή επιχειρήσεις που 
έχουν δηλώσει το Ν. Μαγνησίας ως δεύτερο Νομό στην 
υπηρεσία τήρησης του Μ.Ε.ΕΠ. β) αλλοδαποί που απο- 
δεικνύουν ότι την τελευταία πενταετία, έχουν εκτελέσει 
έργα παρόμοια με το δημοπρατούμενο. 

Εγγύηση συμμετοχής στο διαγωνισμό ορίζεται σε δε¬ 
καεννέα χιλιάδες εξακόσια οκτώ ευρώ 19.608 € που θα 
παρέχεται σύμφωνα με το άρθρο 24 του ν. 3669/2008, 
θα απευθύνεται στο Δήμο Βόλου και θα έχει ισχύ 6 
μήνες και 30 ημέρες. 

Η προθεσμία περαιώσεως του έργου ορίζεται σε έξι 
(6) μήνες. 

Οι ενδιαφερόμενοι μπορούν να παραλάβουν τα συμ¬ 
βατικά τεύχη στα γραφεία της Διεύθυνσης Τεχνικών 
Υπηρεσιών (Μικρασιατών 81, Βόλος) μέχρι τις 19.3.2009. 
Πληροφορίες στο τηλ. 2421097501. 

Τα έξοδα δημοσιεύσεως της παρούσης βαρύνουν τον 
ανάδοχο του έργου. 

Βόλος, 4 Μαρτίου 2009 

Ο Δήμαρχος κ.α.α. 

Ο Αναπληρωτής Δήμαρχος 
ΑΠΟΣΤΟΛΟΣ ΦΟΙΝΙΚΟΠΟΥΛΟΣ 

-♦- 

(3) 

ΝΟΜΟΣ ΖΑΚΥΝΘΟΥ 
ΔΗΜΟΣ ΖΑΚΥΝΘΙΩΝ 

Αριθμ. 2979 

Ο Δήμαρχος Ζακυνθίων διακηρύσσει την με ανοικτή 
δημοπρασία επιλογή Αναδόχου για την κατασκευή 
του έργου: «ΠΛΑΚΟΣΤΡΩΣΗ ΠΛΑΤΕΙΑΣ ΑΓ. ΔΙΟΝΥΣΙ¬ 
ΟΥ» με το σύστημα της προσφοράς ενιαίου ποσοστού 
έκπτωσης στις τιμές του Τιμολογίου της Υπηρεσίας 
(άρθρο 4 παρ. 4α του ν. 1418/1984 και άρθρο 6 του 
π.δ. 609/1985). 

Η Δημοπρασία θα διεξαχθεί σύμφωνα με: α) τις δια¬ 
τάξεις των ν. 1418/1984 και 3263/2004 και των κανονιστι¬ 


κών πράξεων (προεδρικών διαταγμάτων και υπουργικών 
αποφάσεων) που εκδόθηκαν προς εκτέλεσή τους, το 
π.δ. 609/1985, και β) τους όρους του τεύχους δημο- 
πράτησης, όπως αυτά ισχύουν κατά την ημερομηνία 
αποστολής της περίληψης διακήρυξης για δημοσίευση 
στον Ελληνικό τόπο. 

Ο προϋπολογισμός Μελέτης / Υπηρεσίας του έργου 
ανέρχεται σε 87.100,00 € συμπεριλαμβανομένου του 
ποσού για Φ.Π.Α. 19%. 

Το έργο ανήκει στην κατηγορία ΟΙΚΟΔΟΜΙΚΑ. 

Η Δημοπρασία θα γίνει στις 31.3.2009 (ημέρα Τρίτη) 
και ώρα 10:00 π.μ. (λήξη της προθεσμίας παραλαβής 
των προσφορών στο διαγωνισμό) στο Δήμο Ζακυνθίων 
(Γραφεία Διεύθυνσης Τεχνικών Υπηρεσιών) οδός Πλα¬ 
τεία Σολωμού 1 - Ζάκυνθος. 

Στη δημοπρασία γίνονται δεκτές εργοληπτικές επι¬ 
χειρήσεις εγγεγραμμένες στο Μ.Ε.ΕΠ. Α1 τάξη και άνω 
για έργα κατηγορίας ΟΙΚΟΔΟΜΙΚΩΝ. 

Φορέας κατασκευής του έργου είναι ο Δήμος Ζα¬ 
κυνθίων προς τον οποίο θα απευθύνεται η εγγυητική 
επιστολή συμμετοχής στη Δημοπρασία. 

Η εγγύηση συμμετοχής ορίζεται σε 2% της δαπάνης 
που προϋπολογίσθηκε κατά την μελέτη του έργου δη¬ 
λαδή χίλια ενενήντα πέντε ευρώ (1.464,00 €). 

Το έργο χρηματοδοτείται από ΣΑΤΑ 2008-2009 και 
υπόκειται στις κρατήσεις που προβλέπονται για τα 
έργα αυτά, περιλαμβανομένης και της κράτησης 6%ο 
του άρθρου 27 παρ. 34-37 του ν. 2166/1993 (Φ.Ε.Κ. 137 
Α724.8.1993). 

Η συνολική προθεσμία εκτέλεσης του έργου ορίζεται 
σε εκατό ογδόντα ημέρες (180 ημέρες) και αρχίζει από 
την ημέρα υπογραφής της σύμβασης. 

Για την παραλαβή των τευχών οι ενδιαφερόμενοι μπο¬ 
ρούν να λάβουν με δική τους επιβάρυνση και μέριμνα 
αντίγραφά τους. 

Περισσότερες πληροφορίες παρέχονται στο Δήμο Ζα¬ 
κυνθίων κατά τις εργάσιμες ημέρες και ώρες (Πλατεία 
Σολωμού 1 - 1 ος - όροφος - Ζάκυνθος, τηλ. 2695331322). 

Τα έξοδα δημοσίευσης αυτής της περίληψης βαρύνουν 
τον Ανάδοχο του έργου. 

Εάν για οποιοδήποτε σοβαρό λόγο δε διεξαχθεί η 
δημοπρασία την 31.3.2009 ή αυτή αποβεί άγονη θα διε- 
νεργηθεί στις 7.4.2009, ημέρα Τρίτη και ώρα 10:00 π.μ., 
χωρίς νέα απόφαση της Δημαρχιακής Επιτροπής που 
θα γνωστοποιηθεί με ΤθΙθίαχ πέντε (5) τουλάχιστον 
εργάσιμες ημέρες πριν, σε όσους έλαβαν τεύχη του 
διαγωνισμού και την ίδια ώρα (10:00 π.μ.). Η ίδια δια¬ 
δικασία μπορεί να επαναληφθεί και δεύτερη φορά με 
τους ίδιους όρους και προϋποθέσεις. Σημειώνεται ότι 
στις νέες αυτές ημερομηνίες μπορούν να ζητήσουν και 
να λάβουν τεύχη του διαγωνισμού και να συμμετάσχουν 
σ’ αυτόν ενδιαφερόμενοι που δεν εκδήλωσαν ενδια¬ 
φέρον την προηγούμενη φορά. Στην περίπτωση αυτή 
τεύχη μπορούν να δίδονται μέχρι και δύο εργάσιμες 
ημέρες πριν το διαγωνισμό (η ημέρα του διαγωνισμού 
δεν προσμετράται). 

Ζάκυνθος, 4 Μαρτίου 2009 

Ο Δήμαρχος 
ΔΙΟΝΥΣΙΟΣ ΑΚΤΥΠΗΣ 




ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


1419 


(4) 

ΝΟΜΟΣ ΑΤΤΙΚΗΣ 

ΔΗΜΟΣ ΚΥΘΗΡΩΝ 

Αριθμ. Φ34/42/788 

Ο Δήμαρχος Κυθήρων, προκηρύσσει ανοιχτό διαγω¬ 
νισμό, με το σύστημα ενιαίου ποσοστού έκπτωσης, για 
την ανάθεση του έργου: ΑΠΟΚΑΤΑΣΤΑΣΗ - ΕΠΙΣΚΕΥΗ 
ΠΕΖΟΔΡΟΜΙΩΝ - ΤΟΙΧΩΝ Τ.Δ. ΚΑΡΒΟΥΝΑΔΩΝ με συ¬ 
νολικό προϋπολογισμό 82.546,86 ευρώ και αναλύεται 
σε: Δαπάνη εργασιών 46.878,40 ευρώ, Γ ενικά Έξοδα και 
Όφελος Εργολάβου (Γ.Ε. και Ο.Ε.) 13.125,95 ευρώ, Απρό¬ 
βλεπτα 9.000,65 ευρώ, Αναθεώρηση 362,11 ευρώ, Φ.Π.Α. 
13.179,74 ευρώ. 

Οι ενδιαφερόμενοι μπορούν να παραλαμβάνουν τα 
συμβατικά τεύχη του διαγωνισμού, από το γραφείο του 
Δήμου στον Ποταμό, τις εργάσιμες ημέρες μέχρι τις 

26.3.2009 και ώρα 10:00 π.μ. Η διακήρυξη του έργου έχει 
συνταχθεί κατά το εγκεκριμένο από τον υπουργό Υ.ΠΕ. 
ΧΩ.Δ.Ε. υπόδειγμα τύπου Β. Πληροφορίες στο τηλέφωνο 
27360-33219, φαξ επικοινωνίας 27360-33124. 

Ο διαγωνισμός θα γίνει στο Γ ραφείο του Τοπικού Δι¬ 
αμερίσματος Ποταμού, του Δήμου Κυθήρων, την Τρίτη 

31.3.2009 με ώρα λήξης κατάθεσης προσφορών 10:00 
π.μ.. 

Στο διαγωνισμό γίνονται δεκτές: 

1. Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων που τηρείται στη Γ.Γ.Δ.Ε. του Υ.ΠΕ.ΧΩ,Δ.Ε., 
εφόσον ανήκουν στην Α1 τάξη και άνω για έργα κατη¬ 
γορίας ΟΔΟΠΟΙΙΑΣΉ ΥΔΡΕΥΣΗΣ και όσοι άλλοι εκ του 
νόμου έχουν δικαίωμα. 

Η συνολική προθεσμία περαίωσης του έργου είναι 
τρεις (3) μήνες. Για τη συμμετοχή στη δημοπρασία 
κατατίθεται από τους διαγωνιζόμενους η κατά νόμο 
εγγυητική επιστολή ύψους 1.388,00 ευρώ και ισχύ του¬ 
λάχιστον έξι μηνών και τριάντα ημερών, μετά την ημέ¬ 
ρα διεξαγωγής του διαγωνισμού. Ο χρόνος ισχύος των 
προσφορών είναι έξι μήνες. 

Το έργο χρηματοδοτείται από ιδίους πόρους και είναι 
εγγεγραμμένο στον προϋπολογισμό του Δήμου Κυθή¬ 
ρων του έτους 2009. 

Κύθηρα, 24 Φεβρουάριου 2009 
Ο Δήμαρχος 

ΘΕΟΔΩΡΟΣ Γ. ΚΟΥΚΟΥΛΗΣ 

-♦- 

(5) 

ΝΟΜΟΣ ΜΑΓΝΗΣΙΑΣ 
ΔΗΜΟΣ ΑΡΓΑΛΑΣΤΗΣ 

Αριθμ. 915 

1. Ο Δήμαρχος Αργαλαστής, προκηρύσσει ανοιχτό 
διαγωνισμό για την ανάθεση του έργου: ΑΝΕΓΕΡΣΗ 
ΔΗΜΟΤΙΚΟΥ ΚΑΤΑΣΤΗΜΑΤΟΣ ΑΡΓΑΛΑΣΤΗΣ Α' ΦΑΣΗ: 
ΕΡΓΑΣΙΕΣ ΣΤΑΤΙΚΟΥ ΦΟΡΕΑ, ΚΕΛΥΦΟΥΣ ΚΑΙ ΠΡΟ¬ 
ΕΡΓΑΣΙΕΣ Η/Μ ΕΓΚΑΤΑΣΤΑΣΕΩΝ με προϋπολογισμό 
700.000,00 ευρώ. 

Το έργο συντίθεται από τις ακόλουθες κατηγορίες ερ¬ 
γασιών: α) ΟΙΚΟΔΟΜΙΚΑ, με προϋπολογισμό 497.761,85 € 
(δαπάνη εργασιών, ΓΕ και ΟΕ και απρόβλεπτα), α) ΗΛΕ- 
ΚΤΡΟΜΗΧΑΝΟΛΟΓΙΚΑ, με προϋπολογισμό 84.913,16 € 
(δαπάνη εργασιών, ΓΕ και ΟΕ και απρόβλεπτα). 


2. Οι ενδιαφερόμενοι μπορούν να παραλάβουν τα 
συμβατικά τεύχη του διαγωνισμού (Διακήρυξη, Συγγρα¬ 
φή Υποχρεώσεων κλπ.) από την έδρα της υπηρεσίας 
στην Αργαλαστή (Δημαρχείο Αργαλαστής - 37006 Αρ- 
γαλαστή), μέχρι τις 9.4.2009. Η διακήρυξη του έργου 
έχει συνταχθεί κατά το εγκεκριμένο από τον Υπουργό 
ΠΕ.ΧΩ.Δ.Ε. υπόδειγμα τύπου Β' της 5 ης βελτίωσης των 
πρότυπων τευχών διακηρύξεων ανοικτής δημοπρασίας. 
Πληροφορίες στο τηλέφωνο 2423055006, ΡΑΧ επικοινω¬ 
νίας 2423055006, αρμόδιος υπάλληλος για επικοινωνία 
Ευαγγελόπουλος Ευστάθιος. 

3. Ο διαγωνισμός θα διεξαχθεί στις 14.4.2009, ημέρα 
Μ. Τρίτη και ώρα 10:00 π.μ. και το σύστημα υποβολής 
προσφορών είναι με επιμέρους ποσοστά έκπτωσης του 
άρθρου 6 του ν. 3669/2008 (ΚΔΕ). 

4. Στο διαγωνισμό γίνονται δεκτοί: 

α) ημεδαποί διαγωνιζόμενοι, μεμονωμένοι ή σε κοι¬ 
νοπραξία, εγγεγραμμένοι στο Μ.Ε.ΕΠ., που καλύπτουν 
τις κατηγορίας και τάξεις του έργου, ήτοι τάξεις 1 η , 2 η 
για έργα κατηγορίας ΟΙΚΟΔΟΜΙΚΑ καθώς και 3 η για 
επιχειρήσεις που έχουν την έδρα τους εντός του Ν. 
Μαγνησίας, καθώς στις τάξεις Α1, Α2,1 η για έργα κατη¬ 
γορίας ΗΛΕΚΤΡΟΜΗΧΑΝΟΛΟΓΙΚΑ, 

β) αλλοδαποί διαγωνιζόμενοι των οποίων η τεχνική 
ικανότητα πρέπει να είναι στο επίπεδο των εγγεγραμ¬ 
μένων στις αντίστοιχες τάξεις του ελληνικού Μ.Ε.ΕΠ., 
δηλαδή ο κατάλογος και τα πιστοποιητικά που ζητού¬ 
νται πρέπει να αναφέρονται σε έργα αντίστοιχα του 
προϋπολογισμού, της τάξης και των κατηγοριών που 
δικαιούνται να συμμετέχουν στο διαγωνισμό. 

5. Γ ια τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 11.690,00 ευρώ και 
ισχύ τουλάχιστον 210 ημερών, μετά την ημέρα διεξαγω¬ 
γής του διαγωνισμού. Ο χρόνος ισχύος των προσφορών 
είναι 180 ημέρες. 

6. Το έργο χρηματοδοτείται από το ΠΡΟΓΡΑΜΜΑ ΘΗ¬ 
ΣΕΑΣ - ΟΡΙΖΟΝΤΙΕΣ ΔΡΑΣΕΙΣ. 

7. Το αποτέλεσμα της δημοπρασίας θα εγκριθεί από 
τη Δημαρχιακή Επιτροπή του Δήμου Αργαλαστής. 

Αργαλαστή, 4 Μαρτίου 2009 

Ο Δήμαρχος 
ΜΙΛΤΙΑΔΗΣ ΓΑΪΤΑΝΑΣ 

-♦- 

( 6 ) 

ΝΟΜΟΣ ΑΧΑΪΑΣ 
ΔΗΜΟΣ ΠΑΤΡΕΩΝ 

Αριθμ. 1 

Ο Δήμαρχος Πατρέων διενεργεί ανοικτό διαγωνισμό 
με έγγραφες και ενσφράγιστες προσφορές και με κριτή¬ 
ριο κατακύρωσης τη χαμηλότερη τιμή, για την μίσθωση 
μεταφορικών μέσων (φορτηγών - αυτοκινήτων), προ¬ 
ϋπολογισμού 163.030,00 ευρώ (συμπεριλαμβανομένου 
του Φ.Π.Α. 19%). 

Ο διαγωνισμός θα διενεργηθεί στο Δημοτικό κατά¬ 
στημα του Δήμου Πατρέων (Μαιζώνος 147 - 3 ος όροφος), 
ενώπιον της αρμόδιας Επιτροπής την 22.3.2009, με ώρα 
έναρξης παραλαβής προσφορών 10:30 π.μ. και ώρα λή¬ 
ξης παραλαβής προσφορών 11:00 π.μ.. 

Η διάρκεια της σύμβασης θα είναι δώδεκα (12) μήνες 
και δεν επιτρέπεται η κατάθεση εναλλακτικών προ¬ 
σφορών. 

Ο ανωτέρω διαγωνισμός θα διεξαχθεί με βάσει τις 
διατάξεις: α) του ν. 3463/2006, β) του π.δ. 28/1980 και 
γ) του ν. 3274/2004 και γίνονται δεκτοί, Έλληνες και 
αλλοδαποί οι οποίοι είναι κάτοχοι αδείας Δημοσίας 
Χρήσεως (Δ.Χ.) και που κατέχουν τα αναγραφόμενα 
στη μελέτη δικαιολογητικά. 

Για τη συμμετοχή στο διαγωνισμό υποβάλλεται μαζί 
με την προσφορά, εγγυητική επιστολή συμμετοχής πο¬ 
σού 2.740,00 ευρώ που αντιστοιχεί σε ποσοστό 2% επί 
του ενδεικτικού προϋπολογισμού (μη συμπεριλαμβα¬ 
νομένου του Φ.Π.Α. 19%), ή με γραμμάτιο του Τ.Π. και 
Δανείων ή εγγυητική επιστολή αναγνωρισμένης Τράπε- 
ζας. Η χρηματοδότηση είναι από ίδιους πόρους, ενώ τα 
έξοδα δημοσίευσης βαρύνουν τον ανάδοχο. 

Αντίγραφα της διακήρυξης παρέχονται, από το Τμήμα 
Προμηθειών του Δήμου Πατρέων, (Μαιζώνος 147 - 1 ος 
όροφος - τηλ.: 2610-966249, ΡΑΧ: 2610 966258) κατά τις 
εργάσιμες ημέρες και ώρες, ενώ πληροφορίες για τη 
διακήρυξη και το διαγωνισμό παρέχονται, από το Τμήμα 
Διαχείρισης και Ελέγχου Περιβάλλοντος της Διεύθυνσης 
Περιβάλλοντος και Πρασίνου (αρμόδιος: Ν. Βλασταρά- 
κης, τηλ. 2610 339-510) κατά τις εργάσιμες ημέρες και 
ώρες. 

Πάτρα, 26 Φεβρουάριου 2009 

Ο Δήμαρχος 
ΑΝΔΡΕΑΣ ΑΘ. ΦΟΥΡΑΣ 

-♦- 

(7) 

ΝΟΜΟΣ ΡΟΔΟΠΗΣ 
ΔΗΜΟΣ ΝΕΟΥ ΣΙΔΗΡΟΧΩΡΙΟΥ 

Αριθμ. 675 

Ο Δήμαρχος Ν. Σιδηροχωρίου, προκηρύσσει ανοιχτό 
διαγωνισμό για την ανάθεση του έργου: Ασφαλτόστρω¬ 
ση Αγ. Θεοδώρων - Καλαμοκάστρου» με προϋπολογισμό 
150.000,00 €. 

Το έργο συντίθεται από τις ακόλουθες κατηγορίες 
εργασιών. 

α) κατηγορία ΟΔΟΠΟΙΙΑ με προϋπολογισμό 126.050,42 € 
(δαπάνη εργασιών, ΓΕ και ΟΕ, απρόβλεπτα, απολογιστι¬ 
κά, δαπάνη ασφάλτου και αναθεώρηση). 

1. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) και να προμηθευτούν θεωρημένο 
έντυπο προσφοράς (κατά τις εργάσιμες ημέρες και 
ώρες) από την έδρα της Υπηρεσίας Τ.Υ.Δ.Κ. του Ν. Ρο¬ 
δόπης Π. Τσαλδάρη 56-58 69100 Κομοτηνή μέχρι τις 
5.3.2009. Η Διακήρυξη του έργου έχει συνταχθεί κατά 
το εγκεκριμένο από τον υπουργό ΠΕ.ΧΩ.Δ.Ε. υπόδειγμα 
τύπου Β. 

Πληροφορίες στο τηλέφωνο 25310-22960 ΡΑΧ επικοι¬ 
νωνίας 25310-37973 (112), αρμόδιος υπάλληλος για επι¬ 
κοινωνία Αθανάσιος Ρόιδος Πολιτικός Μηχανικός Τ.Ε.. 

Ο διαγωνισμός θα διεξαχθεί στις 7.4.2009 ήμερα Τρίτη 
και ώρα 10:00 π.μ. (ώρα λήξης επίδοσης προσφορών). 

Οι οικονομικές προσφορές θα υποβληθούν με το σύ¬ 
στημα του άρθρου 7 του π.δ. 609/1985 «με επί μέρους 


ποσοστά έκπτωσης κατά ομάδες ομοειδών εργασιών 
και έλεγχο ομαλότητας». 

2. Στο διαγωνισμό γίνονται δεκτοί: 

2.1 Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε., 
εφόσον ανήκουν στις Α2 και 1 Γ και 2 η τάξη με κατώτατο 
όριο εντός Νομού για έργα κατηγορίας ΟΔΟΠΟΙΙΑΣ 
και σύμφωνα με την παράγραφο 1 και 2 του άρθρου 4 
του ν. 2229/1994 εργοληπτικές επιχειρήσεις κρατών με¬ 
λών της Ευρωπαϊκής Ένωσης σύμφωνα με τις διεθνείς 
υποχρεώσεις της χώρας και έχουσες εκπληρώσει τις 
νόμιμες υποχρεώσεις τους. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού χώρου (Ε.Ο.Χ.) 
ή από κράτη που έχουν υπογράψει τη συμφωνία για τις 
Δημόσιες Συμβάσεις (Σ.Δ.Σ.) του Παγκόσμιου Οργανι¬ 
σμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
Μ.Ε.ΕΠ.. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

2.2 Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 2 
παρ. 7 του π.δ. 609/1985 (Κοινοπραξία στην ίδια κατηγο¬ 
ρία) και υπό τον όρο ότι κάθε Εργοληπτική Επιχείρηση 
θα συμμετέχει στο κοινοπρακτικό σχήμα με ποσοστό 
όχι μικρότερο του 25% της καλούμενης κατηγορίας. 

2.3 Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου στις τάξεις με τους περιορισμούς περί κατωτάτων 
ορίων και υπό τους όρους της παρ. 3 του άρθρου 2 του 
π.δ. 609/1985, καθώς και εγγεγραμμένοι στα Νομαρχιακά 
μητρώα κατασκευαστές δημοσίων έργων που έχουν 
το δικαίωμα κατασκευής της αντίστοιχης κατηγορίας 
έργων. Το ποσοστό συμμετοχής της κάθε επιχείρησης 
στο κοινοπρακτικό σχήμα προκύπτει από τον προϋπο¬ 
λογισμό της κατηγορίας για την οποία αυτή συμμετέχει 
και δεν είναι απαραίτητη να αναγράφεται. Κατηγορία 
εργασιών με ποσοστό καίω του 10% του προϋπολογι¬ 
σμού του έργου (χωρίς αναθεώρηση και Φ.Π.Α.), εφόσον 
δεν καλείται στη δημοπρασία, αθροίζεται στον προϋ¬ 
πολογισμό της μεγαλύτερης κατηγορίας. 

2.4 Κοινοπραξίες εργοληπτικών επιχειρήσεων εγγε¬ 
γραμμένων στη τάξη του Μ.Ε.ΕΠ., για έργα κατηγορίας 
με τις προϋποθέσεις της παρ. 42 του άρθρου 16 του 
ν. 1418/1984, όπως ισχύει (αναβάθμιση ορίου λόγω κοι¬ 
νοπραξίας). 

2.5 Κάθε εργοληπτική επιχείρηση συμμετέχει, είτε 
μεμονωμένα, είτε ως μέλος ενός κοινοπρακτικού σχή¬ 
ματος. Κατά τα λοιπά εφαρμόζονται οι ισχύουσες δια¬ 
τάξεις για τη συμμετοχή εργοληπτικών επιχειρήσεων σε 
διαγωνισμούς για την κατασκευή ΔημοσίωνΈργων. 

3. Για τη συμμετοχή στο διαγωνισμό απαιτείται η 
κατάθεση εγγυητικής επιστολής ύψους 2.488,00 € και 

ισχύ τουλάχιστον 210 (διακοσίων δέκα) ημερών από την 
ημέρα διεξαγωγής του διαγωνισμού. 

Η εγγυητική επιστολή θα απευθύνεται προς το Δήμο 
Ν. Σιδηροχωρίου. 

Ο χρόνος ισχύος των προσφορών είναι 180 (εκατόν 
ογδόντα) ημέρες. 

4. Το έργο χρηματοδοτείται από το πρόγραμμα ΘΗ¬ 
ΣΕΑΣ 45%. 

5. Το αποτέλεσμα της δημοπρασίας θα εγκριθεί από 
το Δήμο Ν. Σιδηροχωρίου. 

Νέο Σιδηροχώρι, 25 Φεβρουάριου 2009 

Ο Δήμαρχος 
ΚΩΝ/ΝΟΣ ΒΑΡΒΑΤΟΣ 

-♦- 

( 8 ) 

ΝΟΜΟΣ ΣΕΡΡΩΝ 
ΔΗΜΟΣ ΣΤΡΥΜΟΝΑ 

Αριθμ. 1462 

Ο Δήμαρχος ΣΤΡΥΜΟΝΑ διακηρύττει ότι εκτίθεται 
σε δημόσιο μειοδοτικό διαγωνισμό με σφραγισμένες 
προσφορές για την ανάδειξη αναδόχου με το σύστημα 
προσφοράς με ενιαίο ποσοστό έκπτωσης στις τιμές 
τιμολογίου της μελέτης σύμφωνα με τις διατάξεις του 
άρθρου 5 του ν. 3669/2008 «Κύρωση της Κωδικοποίησης 
της νομοθεσίας κατασκευής δημοσίων έργων (ΚΔΕ)», 
για την ανάδειξη αναδόχου Εργολήπτη Δ.Ε. για την 
κατασκευή του έργου: «Ολοκλήρωση τοποθέτησης πα¬ 
ροχών αποχέτευσης Βαλτοτοπίου» συνολικής κατά τον 
προϋπολογισμό της μελέτης δαπάνης 40.000,00 ευρώ, 
και προς δημοπράτηση 33.613,44 ευρώ. 

Η Δημοπρασία θα διεξαχθεί στις 24.3.2009 ημέρα 
Τρίτη με ώρα λήξης την 10:00 π.μ. στο Δημαρχείο του 
Δήμου ΣΤΡΥΜΟΝΑ. 

Αν για οποιονδήποτε λόγο δε διεξαχθεί η δημοπρασία 
την προαναφερθείσα ημερομηνία ή αν διεξαχθεί μεν 
αλλά δεν κατατεθεί καμιά προσφορά, θα διενεργηθεί σε 
νέα ημερομηνία που θα καθορίσει με πράξη της η Προ- 
ϊσταμένη Αρχή και η οποία θα γνωστοποιηθεί με ΦΑΞ 
πέντε (5) τουλάχιστον εργάσιμες ημέρες πριν τη νέα 
ημερομηνία σε όσους έλαβαν τεύχη του διαγωνισμού 
και την ίδια ώρα (10:00 π.μ.). Η ίδια διαδικασία μπορεί να 
επαναληφθεί και δεύτερη φορά με τους ίδιους όρους 
και προϋποθέσεις. 

Στη δημοπρασία γίνονται δεκτοί: 

Μεμονωμένες εργοληπτικές επιχειρήσεις: 

Εγγεγραμμένες στο Ελληνικό Μητρώο Μ.Ε.ΕΠ. του 
Υ.ΠΕ.ΧΩ.Δ.Ε., εφόσον ανήκουν στην Α1 τάξη και άνω για 
έργα κατηγορίας ΥΔΡΑΥΛΙΚΑ καθώς και επιχειρήσεις 
εγγεγραμμένες στα Νομαρχιακά Μητρώα που πληρούν 
τις προϋποθέσεις που προβλέπονται από τη σχετική 
νομοθεσία. 

Η εγγύηση συμμετοχής (2%) στη δημοπρασία ορίζεται 
σε 662,00 ευρώ σε εγγυητική επιστολή αναγνωρισμένης 
Τράπεζας ή του Τ.Σ.Μ.Ε.Δ.Ε. καθώς ή σε γραμμάτιο του 
Ταμείου Παρακαταθηκών και Δανείων και πρέπει να 
απευθύνεται στο Δήμο ΣΤΡΥΜΟΝΑ. 

Ως όριο επικινδυνότητας έκπτωσης ορίζεται το δώ¬ 
δεκα τοις εκατό (12%). 

Το έργο χρηματοδοτείται από το Πρόγραμμα ΣΑΤΑ 
και υπόκειται στις κρατήσεις που προβλέπονται για τα 
έργα αυτά. 


Οι ενδιαφερόμενοι μπορούν να πάρουν τα παραπάνω 
τεύχη, μέχρι και δύο (2) εργάσιμες ημέρες πριν από 
την ημερομηνία διεξαγωγής της Δημοπρασίας, από τα 
γραφεία της ΤΥΔΚ. Ν. Σερρών. Τα έξοδα δημοσιεύσεως 
περίληψης της διακήρυξης εφόσον αναδειχθεί ανάδο- 
χος βαρύνουν τον ίδιο και εισπράττονται με τον πρώτο 
λογαριασμό πληρωμής του έργου. 

Νέος Σκοπός, 4 Μαρτίου 2009 

Ο Δήμαρχος 
ΒΑΣΙΛΕΙΟΣ ΚΕΤΣΕΤΖΗΣ 

-♦- 

(9) 

ΔΕΠΑΝΟΜ Α.Ε. 

ΔΗΜΟΣΙΑ ΕΠΙΧΕΙΡΗΣΗ ΑΝΕΓΕΡΣΗΣ 
ΝΟΣΗΛΕΥΤΙΚΩΝ ΜΟΝΑΔΩΝ Α.Ε. 

Αριθμ. Γ.Α. 103503 

Η Δημόσια Επιχείρηση Ανέγερσης Νοσηλευτικών Μο¬ 
νάδων Α.Ε. (ΔΕΠΑΝΟΜ Α.Ε.) που εδρεύει στην Αθήνα, 
οδός Τσόχα 5, τηλ. 210-8701600, με βάση την υπ’ αριθμ. 
Υ3α/Γ.Π.78552/18.7.2008 απόφαση του Υπουργού Υγεί¬ 
ας και Κοινωνικής Αλληλεγγύης, προκηρύσσει διεθνή 
δημόσιο διαγωνισμό (ανοικτή διαδικασία) με κριτήριο 
κατακύρωσης την χαμηλότερη τιμή μεταξύ επιχειρήσε¬ 
ων εγκατεστημένων στις χώρες μέλη της Ευρωπαϊκής 
Ένωσης, του Ε.Ο.Χ., των χωρών που έχουν υπογράψει τη 
συμφωνία δημοσίων συμβάσεων του Π.Ο.Ε. (Παγκόσμιου 
Οργανισμού Εμπορίου) και των χωρών με τις οποίες έχει 
συνάψει συμφωνίες η Ε.Ε. και προσκαλεί όσους ενδιαφέ- 
ρονται να συμμετάσχουν στο διαγωνισμό αυτό για την 
ανάδειξη μειοδότη για την «Προμήθεια και Εγκατάσταση 
Ιατρικού Εξοπλισμού του Κέντρου Υγείας στην Αντιμά- 
χεια Νήσου Κω», προϋπολογισμού 293.327,73 € πλέον 
Φ.Π.Α. (19%) 55.732,27 € ήτοι 349.060,00 € συνολικά. 

Αντικείμενο του διαγωνισμού η προμήθεια και εγκα¬ 
τάσταση Ιατρικού Εξοπλισμού στο Κέντρο Υγείας Αντι- 
μάχειας Νήσου Κω, όπως αναλυτικά αναφέρεται στο 
τεύχος «ΜΕΛΕΤΗ ΙΑΤΡΙΚΟΥ ΕΞΟΠΛΙΣΜΟΥ». 

Οι προσφορές θα πρέπει να περιλαμβάνουν υποχρε¬ 
ωτικά το σύνολο των ειδών του εξοπλισμού. 

Η προμήθεια του εξοπλισμού θα χρηματοδοτηθεί από: 
Ε.Π. «ΥΓΕΙΑ-ΠΡΟΝΟΙΑ 2000-2006», ΣΑΕ 091/7- Ευρωπαϊκό 
Ταμείο Περιφερειακής Ανάπτυξης (Ε.Τ.Π.Α.). 

2. Ο διαγωνισμός θα διεξαχθεί ενώπιον της αρμόδιας 
Επιτροπής την 14.4.2009 ημέρα Τρίτη και ώρα 10:00 π.μ. 
(ώρα επίδοσης Προσφορών) στην έδρα της ΔΕΠΑΝΟΜ 
Α.Ε., οδός Τσόχα 5,115 21 Αθήνα, τηλ. 210-8701723. 

Προσφορές που θα κατατεθούν μετά την παραπάνω 
ημερομηνία και ώρα, δεν αποσφραγίζονται και επιστρέ- 
φονται ως εκπρόθεσμες. 

Προσφορές μπορούν να αποσταλούν συνοδευόμενες 
με σχετική αίτηση, στο Πρωτόκολλο της ΔΕΠΑΝΟΜ Α.Ε. 
με οποιοδήποτε τρόπο (ταχυδρομικά ή μέσω εταιρειών 
διακίνησης εντύπων) με την απαραίτητη όμως προϋπό¬ 
θεση ότι θα πρέπει να περιέλθουν σ’ αυτήν μέχρι την 
προηγούμενη της ημερομηνίας διεξαγωγής του δια¬ 
γωνισμού. Οι προσφορές αυτές παραλαμβάνονται με 
απόδειξη. 

3. Στο διαγωνισμό μπορούν να συμμετέχουν όσοι απο¬ 
δεδειγμένα ασκούν εμπορικό ή βιομηχανικό ή βιοτεχνικό 
επάγγελμα (Φυσικά ή Νομικά Πρόσωπα), έχουν άδεια 




1422 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


άσκησης επαγγέλματος, είναι γραμμένοι στο οικείο 
Επιμελητήριο ή αντίστοιχο φορέα της χώρας εγκατά¬ 
στασης τους και ειδικότερα: 

(α) Φυσικά ή Νομικά Πρόσωπα της ημεδαπής, κρατών 
μελών της Ευρωπαϊκής Ένωσης, του Ε.Ο.Χ. (Ευρωπαϊ¬ 
κού Οικονομικού Χώρου), των χωρών που έχουν υπο¬ 
γράψει τη συμφωνία Δημοσίων Συμβάσεων του Π.Ο.Ε. 
(Παγκοσμίου Οργανισμού Εμπορίου) και των χωρών με 
τις οποίες έχει συνάψει συμφωνίες η Ε.Ε. ή συνεταιρι¬ 
σμοί. 

(β) Ενώσεις / Κοινοπραξίες των ανωτέρω υπό (α) που 
υποβάλλουν κοινή προσφορά, σύμφωνα με τους όρους 
που καθορίζονται στη Διακήρυξη. 

Ο διαγωνιζόμενος θα πρέπει να έχει χρηματοδοτική 
και οικονομική ικανότητα που να αποδεικνύεται από το 
ύψος του κύκλου εργασιών στον τομέα δραστηριότητας 
που αποτελεί το αντικείμενο της παρούσης προμήθειας. 
Το ολικό ύψος του κύκλου εργασιών για τις τρεις (3) τε¬ 
λευταίες οικονομικές χρήσεις αθροιστικά πρέπει να εί¬ 
ναι ίσης ή μεγαλύτερης αξίας του προϋπολογισμού του 
αντικειμένου της διακήρυξης, στην οποία συμμετέχει ο 
διαγωνιζόμενος. Σε περίπτωση ένωσης, κοινοπραξίας ή 
σύμπραξης εταιριών επιτρέπεται η μερική κάλυψη των 
προϋποθέσεων από τα μέλη της, αρκεί όμως συνολικά 
να καλύπτονται όλες. 

Ο διαγωνιζόμενος θα πρέπει να έχει παραδώσει είδη 
ιατρικού εξοπλισμού ανάλογα με τη φύση, σπουδαιό- 
τητα, πολυπλοκότητα και το μέγεθος της προμήθειας 
(ιδρύματα, νοσοκομεία, κτίρια πρόνοιας κ.λπ.) κατά την 
τελευταία τριετία, συνολικής δαπάνης (αθροιστικά ή 
μεμονωμένα) ίσης ή μεγαλύτερης του προϋπολογισμού 
του αντικειμένου της παρούσας διακήρυξης, στην οποία 
συμμετέχει ο διαγωνιζόμενος. Σε περίπτωση ένωσης, 
κοινοπραξίας ή σύμπραξης εταιρειών επιτρέπεται η 
μερική κάλυψη των προϋποθέσεων από τα μέλη της, 
αρκεί όμως συνολικά να καλύπτονται όλες. 

Επισημαίνεται ότι οι διαγωνιζόμενοι δύνανται, για την 
εκτέλεση της δημοπρατούμενης σύμβασης, και ανα¬ 
φορικά με την απαιτούμενη εκ της παρούσας τεχνική 
ικανότητα, καθώς και τη χρηματοδοτική και οικονομική 
ικανότητα να στηριχθούν στις δυνατότητες άλλων φο¬ 
ρέων, ασχέτως της νομικής φύσης των δεσμών τους με 
τους τελευταίους (φορείς), υπό τις προϋποθέσεις που 
αναφέρονται στη Διακήρυξη. 

Αναφορικά με την απαιτούμενη προαναφερθείσα 
εμπειρία προμήθειας, επισημαίνεται ότι οι διαγωνιζό- 
μενοι δεν μπορούν να επικαλεστούν εμπειρία άλλου 
φορέα, παρά μόνον και εφόσον αποδεικνύουν εγγράφως 
τον τρόπο και τα μέσα διάθεσης καθόλη τη διάρκεια 
της εκτέλεσης της σύμβασης. 

4. Οι Προσφορές θα υποβληθούν στην ελληνική γλώσ¬ 
σα με εξαίρεση τα τεχνικά φυλλάδια (ρΓοερβοΙυε) που 
μπορεί να είναι στην αγγλική. 

5. Ο χρόνος ισχύος των Προσφορών είναι εκατόν 
ογδόντα (180) ημέρες από την επομένη της ημέρας δι¬ 
ενέργειας του διαγωνισμού. 

6. Η προμήθεια - εγκατάσταση του εξοπλισμού θα 
ολοκληρωθεί εντός δυο (2) μηνών από την υπογραφή 
της Σύμβασης. 

7 Η καταβολή του τιμήματος θα γίνει ως εξής: 

- Ποσό έως το 30% της συμβατικής αξίας δύναται να 


χορηγηθεί ως έντοκη προκαταβολή με την προσκόμιση 
ισόποσης εγγυητικής επιστολής η οποία θα καλύπτει 
και τους τόκους προκαταβολής. 

- Ποσό ίσο με το 70% της συμβατικής αξίας, εκτός 
αν έχει χορηγηθεί προκαταβολή οπότε θα καταβληθεί 
το υπόλοιπο ποσό έως το 70% της συμβατικής αξίας, 
που θα χορηγηθεί μετά την τοποθέτηση των ειδών 
του εξοπλισμού στους χώρους και στις θέσεις που θα 
υποδειχθούν από την ΔΕΠΑΝΟΜ Α.Ε.. 

Εάν συντρέξει περίπτωση αποθήκευσης με εντολή 
της υπηρεσίας, το ποσό θα καταβληθεί με την απο¬ 
θήκευση. 

- Το υπόλοιπο ποσό, ήτοι 30% της συμβατικής αξίας, 
θα χορηγηθεί μετά την υπογραφή του Πρωτοκόλλου 
Παραλαβής του εξοπλισμού. 

8. Η εγγύηση συμμετοχής ορίζεται σε 5% επί του 
προϋπολογισμού της προμήθειας (συμπεριλαμβανομέ¬ 
νου του Φ.Π.Α.) και μπορεί να προέρχεται από όλες τις 
χώρες προέλευσης των υποψηφίων (Ε.Ε, Ε.Ο.Χ., ΘΡΑ), 
χώρες που έχουν συνάψει συμφωνία με την Ε.Ε., με χρό¬ 
νο ισχύος διακόσιες δέκα (210) ημέρες από την επομένη 
της ημέρας διενέργειας του διαγωνισμού. 

Προσφορές ή εγγυητικές επιστολές με μικρότερο χρό¬ 
νο ισχύος είναι απαράδεκτες και απορρίπτονται. 

Ο ανάδοχος στον οποίο κατακυρώθηκε η παρούσα 
προμήθεια είναι υποχρεωμένος, το αργότερο κατά 
την υπογραφή της σύμβασης, να καταθέσει εγγυητι¬ 
κή επιστολή αναγνωρισμένης Τράπεζας για την καλή 
εκτέλεση των όρων της σύμβασης. Το ποσό της εγ¬ 
γυητικής επιστολής πρέπει να καλύπτει ποσοστό 10% 
της συμβατικής αξίας (δαπάνης της προμήθειας) χωρίς 
το Φ.Π.Α.. 

Η εγγυητική επιστολή καλής λειτουργίας και διατή¬ 
ρησης θα καλύπτει ποσό ίσο με το 5% του ποσού της 
σύμβασης (χωρίς Φ.Π.Α.). 

9. Τα στοιχεία του διαγωνισμού διατίθενται στους εν¬ 
διαφερομένους κατά τις εργάσιμες ημέρες και ώρες στα 
γραφεία της ΔΕΠΑΝΟΜ Α.Ε. με την καταβολή 40 ευρώ 
και η παραλαβή τους γίνεται είτε αυτοπροσώπως, είτε 
μέσω εξουσιοδοτημένου εκπροσώπου, είτε με εταιρείες 
ταχυμεταφορών, κατά τις εργάσιμες ημέρες και ώρες 
10:00 - 14:00. Το σύνολο των τευχών παραλαμβάνονται 
μέχρι την Τετάρτη 8.4.2009. 

10. Η Προκήρυξη Σύμβασης (διαγωνισμού) θα αποστα¬ 
λεί στην Επίσημη Εφημερίδα των Ευρωπαϊκών Κοινο¬ 
τήτων στις 27.2.2009. 

11 Η Περίληψη της Διακήρυξης θα αποσταλεί στο τεύ¬ 
χος Διακηρύξεων Δημοσίων Συμβάσεων της Εφημερίδας 
της Κυβερνήσεως στις 3.3.2009. 

12. Η Προκήρυξη Σύμβασης (διαγωνισμού) θα αποστα¬ 
λεί στον ελληνικό τύπο (σε δύο τουλάχιστον ημερήσιες 
οικονομικές εφημερίδες) στις 3.3.2009. 

13. Τα έξοδα δημοσίευσης των ανακοινώσεων στον 
ελληνικό τύπο βαρύνουν τους φορείς που εκτελούν προ¬ 
μήθειες (ΔΕΠΑΝΟΜ Α.Ε.), στη δε Υπηρεσία Επισήμων 
Εκδόσεων των Ευρωπαϊκών Κοινοτήτων, την Ευρωπαϊκή 
Ένωση. 

Αθήνα, 25 Φεβρουάριου 2009 

Ο Διευθύνων Σύμβουλος 
ΧΡΗΣΤΟΣ ΣΤΑΝΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΗΛ. 210 52 79 000 : ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μΐΐρ://νννννν.θΐ.αΓ - θ-γϊ13ϊΙ: ννθ6ηΐ35ΐθΐ·.θΙ@θΐ.(|Γ 

* 1 20009 10603090008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 

































